แจมโปรเจกต์

JAM Project (แจม โปรเจ็กต์) เป็นวงดนตรีญี่ปุ่นโดยเฉพาะเพลงประกอบอนิเมะเป็นส่วนมาก มีชื่อเต็มว่า  "Japan Animationsong Makers Project" ก่อตั้งเมื่อวันที่ 19 กรกฎาคม พ.ศ. 2543

ประวัติ 
JAM Project เป็นวงที่ตั้งขึ้นในวันที่ 19 ก.ค. ปีพ.ศ. 2543 โดย "ราชาพันเพลง" อิจิโร่ มิซึกิ ราชาแห่งเพลง Anime ที่เป็นที่รู้จักกันดีทั้งเด็ก และผู้ใหญ่ในญี่ปุ่น รวมไปถึงแฟนเพลงในหลายๆประเทศทั่วโลก ผู้มีฉายาว่า "Aniki" ซึ่งย่อมาจาก Anison King (และ Aniki ยังหมายถึงคำว่า "พี่ชาย" ในภาษาญี่ปุ่นด้วย) คำว่า JAM มาจาก Japan Animationsong Makers ด้วยความตั้งใจของ Aniki ก็คือการสืบทอดจิต "วิญญาณของเพลง Anison" จากอดีตไปสู่ยังศตวรรษที่ 21 โดยมีสมาชิกเริ่มต้นก็คือ อิจิโร่ มิซึกิ ,ฮิโรโนบุ คาเงยามะ ,เอโซ ซาคาโมโตะ (นักร้องนำของวงเฮฟวี่ ANTHEM และ Animetal) ,ริกะ มัตสึโมโตะ และมาซาอากิ เอนโดะ ด้วยความที่สมาชิกหลายคนมาจากสายเฮฟวี่ไม่ว่าจะเอย์โซ และคาเงยามะ ทำให้วงแบ็คอัพช่วงแรกนั้นจะเป็นพวกนักดนตรีสายเฮฟวี่เป็นหลัก เพลงที่ร้องในช่วงแรก ๆ ก็มีเพลง EX Driver, Shin Getter vs Neo Getter Robo, SOULTAKER, Mazingaizer, CRUSH GEAR FIGHT

จนในเดือนมิถุนายน ปีพ.ศ. 2545 ก็ได้สมาชิกมาเพิ่มนั่นก็คือ ฮิโรชิ คิดาทานิ แต่ก็แลกมาด้วยการออกไปจากวงของซากาโมโต้ เอโซ ส่วนอิจิโร่ มิซึกิ ได้ส่งมอบตำแหน่งหัวหน้าวงให้กับฮิโรโนบุ คาเงยามะ และลดบทบาทของตัวเองไปเป็นสมาชิกพาร์ตไทม์แทน

4 มีนาคม ปีพ.ศ. 2546 ทางวง JAM Project ได้มีการประกาศเปิดตัวสมาชิกใหม่คือ ฟุคุยามะ โยชิกิ นักร้อง และนักดนตรีอดีตสมาชิกวง Humming Bird ผู้โด่งดังจากบทบาทผู้ร้องเพลงเป็น Basara Nekki ตัวเอกจากเรื่อง Macross 7 และ มาซามิ โอคุอิ นักร้องและนักแต่งเพลงชื่อดัง เจ้าของฉายาเทพธิดาแห่งวงการ Anison ผู้มีผลงานเพลงมากมาย ทั้งที่ประกอบอนิเมะ และไม่ประกอบอนิเมะ

ในช่วงปีเดียวกันนั้นเอง ระหว่างทัวร์คอนเสิร์ตรอบโลกของ JAM Project "Anime Friends" ในประเทศบราซิล ฮิโรโนบุได้พบกับนักดนตรีชาวบราซิลที่ทำงานเป็นนักเขียนด้วย ชื่อว่า ริคาร์โด ครุซ ซึ่งตัวเขาที่สนใจในน้ำเสียงของ ริคาร์โด จึงได้ขอให้ริคาร์โด ลองส่งเดโมแทร็คมาให้พวกเขาฟังดู ริคาร์โดจึงได้เป็นสมาชิกชาวต่างชาติเพียงคนเดียวของ JAM Project ที่ปัจจุบันรับหน้าที่ในการร่วมทัวร์คอนเสิร์ตของวงในแถบละตินอเมริกา (รวมถึงเป็นล่ามบนเวทีด้วย) และได้เริ่มงานซิงเกิลร่วมกับทุกคนในวงเป็นครั้งแรกในปี 2005

สมาชิก 
 สมาชิกหลัก
 ฮิโรโนบุ คาเงยามะ สมาชิกรุ่นก่อตั้ง
 มาซาอากิ เอนโด สมาชิกรุ่นก่อตั้ง
 ฮิโรชิ คิตะดานิ เข้าร่วมเมื่อเดือนมิถุนายน พ.ศ. 2545
 มาซามิ โอคุอิ เข้าร่วมเมื่อเดือนพฤษภาคม พ.ศ. 2546
 โยชิกิ ฟูคุยามะ เข้าร่วมเมื่อเดือนพฤษภาคม พ.ศ. 2546
 ริคาร์โด ครุซ นักร้องชาวบราซิล เข้าร่วมเมื่อปี พ.ศ. 2546 (สมาชิกกึ่งประจำ)

อดีตสมาชิก
 อิจิโร่ มิซึกิ สมาชิกรุ่นก่อตั้ง - สิงหาคม ปี พ.ศ. 2545 (ออกจากวง) ในปี พ.ศ. 2550 อิจิโร่ได้กลับมาร่วมวง ในเพลง "STROMBRINGER" เพื่อประกอบอนิเมะ "หุ่นเหล็กเทพพิทักษ์" (เสียชีวิตด้วยโรคมะเร็งปอดเมื่อวันที่ 6 ธันวาคม พ.ศ. 2565)
 เอโซ ซาคาโมโตะ สมาชิกรุ่นก่อตั้ง - มีนาคม พ.ศ. 2546 (ออกจากวง)
 ริกะ มัตสึโมโตะ สมาชิกรุ่นก่อตั้ง - 7 เมษายน พ.ศ. 2551 (ออกจากวงเนื่องจากต้องการกลับไปทำงานนักพากย์ และออกผลงานร้องเพลงเดี่ยวเท่านั้น)

การแสดงคอนเสิร์ตในประเทศไทย 
 Anime No Limit LIVE #2 Presented by Gview : JAM Project LIVE in Bangkok
 สถานที่ : ห้องบอลรูม, ศูนย์การประชุมแห่งชาติสิริกิติ์
 วันที่แสดง : วันเสาร์ที่ 8 มกราคม 2554
 จัดโดย : บริษัท โชว์ไร้ขีด จำกัด
 Singha Corporation Presents SONIC BANG The Ultimate International Music Festival Experience (Sonic Bang 2013)
 สถานที่ : อิมแพ็ค เมืองทองธานี
 วันที่แสดง : วันเสาร์ที่ 24 สิงหาคม 2556
 จัดโดย : บีอีซี-เทโร
 Japan Live Viewing Cinema Music Festival in Bangkok (บันทีกการแสดง JAM Project Premium LIVE 2013 "THE MONSTERS PARTY")
 สถานที่ : พารากอนซีนีเพล็กซ์
 วันที่แสดง : วันศุกร์ที่ 22 พฤศจิกายน 2556
 จัดโดย : QikPlay.com

ผลงาน

ซิงเกิล 
※ เพลงที่ไม่ได้อยู่ใน Best Album

อัลบั้ม

Original Album

Mini Album

Best Album

เพลงประกอบต่าง ๆ

CD-BOX

เพลงที่มีเฉพาะบนแพลตฟอร์ม Music Streaming

แหล่งข้อมูลอื่น 
 
 
 
 

กลุ่มดนตรีสัญชาติญี่ปุ่น